Cort Penala Internacionala

La Cort Penala Internacionala es una juridiccion permanenta cargada de jutjar leis individús acusats de genocidi, de crime còntra l'Umanitat, de crime d'agression ò de crime de guèrra. Foguèt oficialament creada lo 1 de julhet de 2002 après la signatura de l'Estatut de Roma lo 17 de julhet de 1998. Son sèti es oficialament installat a L'Aia mai lei procès pòdon èsser organizats dins d'autreis endrechs. En 2013, 122 estats avián signat e ratificat l'Estatut de Roma e 32 l'avián signat mai pas encara ratificat.

La Cort Penala Internacionala pòu intervenir dins d'afaires implicant leis autoritats deis estats membres, dins d'afaires que se son debanadas sus lo territòri d'un estat membre ò dins d'afaires fisadas per lo Conseu de Seguretat dei Nacions Unidas. De mai, l'iniciativa premiera es laissada ais estats membres e la Cort pòu unicament intervenir en l'abséncia de reaccion dei juridiccions nacionalas.

 Liames intèrnes 

 Crime còntra l'Umanitat.
 Crime de guèrra

 Bibliografia 

 Nòtas e referéncias